laion/Wikipedia-Exotic huggingface dataset:
მოსიაშვილები

მოსიაშვილი — ქართული გვარი. გვარის ფუძეა მამაკაცის საკუთარი სახელი მოსია. 1803 წელს ეგნატე თუმანიშვილის მიერ თბილისის სამოქალაქო პოლიციაში მიცემულ არზაში მჩითავი მოსიაშვილი მოიხსენიება. 1826 წელს, ზარიძე ნათლავს მოსიაშვილის შვილს — სოლომონს. მიმრქმელი იყო ნინია ბაჩაშვილის მეუღლე — ელისაბედი. მოსიაშვილები ცხოვრობენ აჭარის რაიონის სოფელ ქედაში. საქართველოში 2013 წლის მარტის მონაცემებით 2 228 მოსიაშვილი ცხოვრობს: თბილისში — 440, ხაშურში — 270, თელავში — 242, საჩხერეში — 140. არიან სხვაგანაც. მოსე (ძველი ებრაული) „წყლიდან ამოყვანილი (გადარჩენილი)“. ეს სახელი ერქვა ებრაელთა სჯულმდებელს, რობელიც ბიბლიური გადმოცემით, მდინარე ნილოსში მცურავ აკვანში იპოვნეს და ეგვიპტის დედოფალმა იშვილა. სხვაგვარი განმარტებით, ეს სახელი ძველეგვიპტურია და ნიშნავს „ბავშვს“. მისი ქართული ფორმაა მოშე, აღმოსავლური — მუსა. მისგან წარმოქმნილია გვარები: მოსაშვილი, მოსეშვილი, მოსიაშვილი, მოსიძე, მოსია, მოსიავა, მოსიშვილი, მოშიაშვილი და სხვა. როგორ წარმოიშვა ქართული გვარ-სახელები — მოსიაშვილები
Florence and the Machine

Florence and the Machine (სტილიზებულია როგორც Florence + the Machine) — ინგლისური ინდი-როკ ჯგუფი, ჩამოყალიბებული ლონდონში 2007 წელს. მასში შედიან წამყვანი ვოკალისტი ფლორენს უელჩი, იზაბელა სამერსი და სხვა შემსრულებლები. ჯგუფის მუსიკამ აღიარება ჰპოვა მედიაში, განსაკუთრებით BBC-ის მხრიდან, რომელმაც დიდი როლი ითამაშა კოლექტივის პოპულარობაში, როდესაც ისინი BBC Introducing-ში წარმოადგინა. ჯგუფმა 2009 წლის Brit-ის დაჯილდოებაზე მიიღო კრიტიკოსთა არჩევანის ჯილდო. მისი მუსიკა ცნობილია დრამატული და ექსცენტრიული ჟღერადობით და უელჩის ვოკალური შესრულებით. მთავარი სტატია: Florence and the Machine-ის დისკოგრაფია. Lungs (2009) Ceremonials (2011) How Big, How Blue, How Beautiful (2015) High as Hope (2018) Dance Fever (2022) ვიკისაწყობში არის გვერდი თემაზე: Florence and the Machine ოფიციალური საიტი Florence and the Machine AllMusic-ზე Florence and the Machine კინოფილმების ინტერნეტ-მონაცემთა ბაზაში ↑ Sharp, Zander (8 September 2010). „A New British Invasion?“. Time. დაარქივებულია ორიგინალიდან — 17 აგვისტო 2013. ციტირების თარიღი: 7 May 2013. ↑ 2.0 2.1 2.2 MTV Unplugged › Florence + The Machine. MTV Unplugged. დაარქივებულია ორიგინალიდან — 11 იანვარი 2013. ციტირების თარიღი: 26 November 2012. ↑ Suddath, Claire. (3 November 2011) The Otherworldly Charms of Florence + the Machine. Time. ციტირების თარიღი: 26 November 2012. Soeder, John. (31 July 2012) Florence and the Machine enchant during sold-out show at Cleveland's Jacobs Pavilion. The Plain Dealer. Advance Publications. ციტირების თარიღი: 26 November 2012. ↑ Florence and the Machine. florenceandthemachine.net. ციტირების თარიღი: 26 February 2010.
Life Goes On (Sash!-ის ალბომი)

Life Goes On — გერმანელი დიჯეი და პროდიუსერ Sash!-ის მეორე სტუდიური ალბომი. გამოვიდა 1998 წლის 17 აგვისტოს, ლეიბლზე Mighty. ალბომში შეტანილია ჰიტებად ქცეული "La Primavera" და "Mysterious Times". სულ ალბომიდან გამოიცა ოთხი სინგლი - "La Primavera", "Mysterious Times", "Move Mania" და "Colour the World". ბრიტანეთში ალბომმა პლატინის სტატუსი მიიღო. ბრიტანული გამოცემა ↑ Life Goes On - Sash! AllMusic-ზე. ციტირების თარიღი: 2011-06-26. ↑ Sash! - Life Goes On (CD, Album) at Discogs. Discogs.com (2003-06-25). ციტირების თარიღი: 2011-06-26.
ესმერალდასი (მდინარე)

ესმერალდასი (ესპ. Río Esmeraldas) — მდინარე ჩრდილო-დასავლეთ ეკვადორში. სათავეს ოღებს მდინარე გუაილაბამბადან, მისი სიგრძეა 320 კილომეტრი და ქალაქ ესმერალდასთან წყნარ ოკეანეში ჩედინება. 1735 წელს შარლ მარი დე ლა კანდამინმა მდინარეზე მოაწყო ექსპედიციადა მისი სათავე გამოიკვლია. ვიკისაწყობში არის გვერდი თემაზე: ესმერალდასი (მდინარე) ↑ https://web.archive.org/web/20100718102048/http://life.bio.sunysb.edu/ee/seatrout/fishwestec/area.html (englisch)
Five (ჯგუფი)

Five (სტილიზებული, როგორც 5ive) — ინგლისური ბოიბენდი, რომელშიც შედიან შონ კონლონი, რიჩი ნევილი და სკოტ რობინსონი. მისი ყოფილი წევრები არიან ჯეი ბრაუნი და ებზ ლავი. ჯგუფი შეიქმნა 1997 წელს, იგივე მენეჯმენტის მიერ, რომელმაც Spice Girls ჩამოაყალიბა. Five-მა დიდი წარმატება იქონია, განსაკუთრებით მშობლიურ ბრიტანეთში, ევროპასა და აზიაში. მხოლოდ ბრიტანეთის მასშტაბით გაიყიდა მათი 1.5 მილიონი ალომი და 2 მილიონი სინგლი. 2001 წელს ჯგუფი დაიშალა, თუმცა 2012 წელს მისი სამი წევრი კვლავ შეიკრიბა. მთავარი სტატია: Five-ის დისკოგრაფია. 5ive (1998) Invincible (1999) Kingsize (2001) Time (2022) Five Twitter-ზე ↑ Certified Awards. Bpi.co.uk. დაარქივებულია ორიგინალიდან — 2013-02-06. ციტირების თარიღი: 2014-06-04.
Straight Outta Compton (ფილმი)

Straight Outta Compton — 2015 წლის ამერიკული ბიოგრაფიული დრამატული ფილმი, გადაღებული რეჟისორ ფელიქს გერი გრეის მიერ. იგი აღწერს კალიფორნიული ჰიპ-ჰოპ ჯგუფ N.W.A-ს წარმატების ისტორია. ფილმის სახელწოდება მომდინარეობს ჯგუფის სასათაურო ალბომიდან (1988) და ამავე სახელწოდების სიმღერიდან. მთავარ როლებს მასში ასრულებენ ო'ში ჯექსონ უმცროსი (Ice Cube-ის შვილი, თავად Ice Cube-ის როლში), კორი ჰოუკინზი (Dr. Dre), ჯეისონ მიჩელი (Eazy-E) და პოლ ჯამატი (ჯგუფის მენეჯერი ჯერი ჰელერი). ფილმი გამოვიდა 2015 წლის 14 აგვისტოს და კრიტიკოსთა მაღალი შეფასება მიიღო. მსოფლიო მასშტაბით მისმა შემოსავალმა 200 მილიონი აშშ დოლარი შეადგინა. Compton, Dr. Dre-ს მიერ ფილმის გავლენით ჩაწერილი ალბომი, გამოვიდა 2015 წლის 7 აგვისტოს და მოხვდა Billboard 200-ის #2 პოზიციაზე. ოფიციალური საიტი „Straight Outta Compton“ — კინოფილმების ინტერნეტ-მონაცემთა ბაზა (ინგლისური) „Straight Outta Compton“ — Box Office Mojo-ზე „Straight Outta Compton“ — Rotten Tomatoes „Straight Outta Compton“ — Metacritic-ზე ↑ STRAIGHT OUTTA COMPTON (15). British Board of Film Classification (August 11, 2015). ციტირების თარიღი: August 11, 2015. ↑ 2.0 2.1 Straight Outta Compton (2015). ციტირების თარიღი: November 14, 2015. ↑ Straight Outta Compton (2015). Rotten Tomatoes. ციტირების თარიღი: October 15, 2015. ↑ Straight Outta Compton. Metacritic. CBS Interactive. ციტირების თარიღი: August 28, 2015. ↑ Anthony D'Alessandro. (August 15, 2015) ‘Compton’ Rivals Previous August Tentpoles With $22.8M Friday; ‘U.N.C.L.E.’ Shows Gray Hair – Late Night B.O.. Deadline.com. Penske Media Corporation. ციტირების თარიღი: August 15, 2015.
N.W.A

N.W.A (Niggaz Wit Attitudes-ის აბრევიატურა) — ამერიკული ჰიპ-ჰოპ ჯგუფი კომპტონიდან (კალიფორნია). იგი იყო დასავლეთ სანაპიროს ჰიპ-ჰოპის და განგსტა-რეპის ერთ-ერთი ადრეული და აღსანიშნავი კოლექტივი, რომელმაც ჟანრებს პოპულარობა მოუტანა. ჯგუფი არსებობდა 1986-1991 წლებში და შეიძინა სკანდალური იმიჯი სიმღერების ტექსტის გამო. მიუხედავად იმისა, რომ ამ მიზეზით ჯგუფის მუსიკა ამერიკული რადიოსადგურების ეთერიდან მოიხსნა, აშშ-ში ჯგუფის 10 მილიონი ჩანაწერი გაიყიდა. ჯგუფი აგრეთვე ცნობილია პოლიციის სისტემისადმი კრიტიკული დამოკიდებულებით. N.W.A-ში შედიოდნენ Arabian Prince, DJ Yella, Dr. Dre, Eazy-E, Ice Cube და MC Ren. 2015 წელს გამოვიდა ბიოგრაფიული დრამატული ფილმი Straight Outta Compton, რომელშიც აღწერილია ჯგუფის წარმატების ისტორია. მთავარი სტატია: N.W.A-ს დისკოგრაფია. Straight Outta Compton (1988) Niggaz4Life (1991) ↑ Potter, Russel A. (1995). Spectacular Vernaculars: Hip-Hop and the Politics of Postmodernism. New York City: State University of New York Press, გვ. 50. ISBN 0-7914-2626-2.  ↑ Ice Cube produces N.W.A biopic. Filmstarts.de. ციტირების თარიღი: 2010-10-14. ↑ ერლეუაინი, სტივენ თომას. N.W.A. Biography. allmusic. ციტირების თარიღი: 2007-08-17. ↑ White, Miles (2011). From Jim Crow to Jay-Z: Race, Rap and the Performance of Masculinity. Urbana, Illinois: University of Illinois Press, გვ. 64; 74. ISBN 978-0-252-03662-0.  ↑ NWA Biography. NWA World. ციტატა: „... a self-consciously violent and dangerous lyrical stance ... ridiculously violent and misogynist lyrics.“ ციტირების თარიღი: 25 December 2014.
ექსკომი

აღმასრულებელი კომიტეტი (ინგლ. Executive Committee) შემოკლებით ექსკომი (ინგლ. ExComm) დაარსებულ იქნა 1962 წელს აშშ-ის პრეზიდენტ ჯონ ფ. კენედის მიერ კუბის კრიზისის გადაწყვეტის მიზნით. ეს საიდუმლო კომიტეტი დაკომპლექტებული იყო მაღალჩინოსანი პოლიტიკოსებით და სამხედრო პირებით. შეხვედრები საიდუმლოდ იწერებოდა. კომიტეტის წევრთა უმრავლესობა არ იყო ინფორმირებული ამის შესახებ. ჯორჯ ბოლი — სახელმწიფო მდივნის მოადგილე რობერტ მაკნამარა — თავდაცვის მინისტრი დინ რასკი — სახელმწიფო მდივანი ლინდონ ბ. ჯონსონი — ვიცე-პრეზიდენტი ჯონ ფ. კენედი — პრეზიდენტი რობერტ ფ. კენედი — იუსტიციის მინისტრი ჯონ მაკკოუნი – „სი-აი-ეი“-ის შეფი მაკჯორჯ ბანდი — პრეზიდენტის მრჩეველი უშიშროების საკითხებში დაგლას დილონი — ფინანსთა მინისტრი ართურ ლანდალი — ეროვნული ფოტოინტერპრეტირების ცენტრის დირექტორი ედვინ მარტინი — საგარეო საქმეთა სამინისტროს საშინაო საქმეთა განყოფილების ასისტენტი გენერალი მაქსველ ტეილორი — გაერთიანებული გენშტაბის თავმჯდომარე მარშალ ქარტერი — „სი-აი-ეი“ სიდნი გრეიბილი — „სი-აი-ეი“ თეოდორ სორენსენი — „თეთრი სახლის“ კონტინგენტის წევრი ექსკომის შეხვედრების სია, 1962-1963 ↑ Allison, Graham and Philip Zelikow (1999). Essence of Decision: Explaining the Cuban Missile Crisis. New York: Addison Wesley Longman. ISBN 0321013492. ↑ Welch, David A., and James Blight. “The Eleventh Hour of the Cuban Missile Crisis: An Introduction to the ExComm Transcripts.” International Security 12.3 (1987-1988): 5-29.
მედიჩი (დინასტია)

მედიჩები — იტალიელი ბანკირების პოლიტიკური დინასტია, რომელთა აღზევებაც XV საუკუნის პირველ ნახევარში დაიწყო. მედიჩი, ალესანდრო ოტავიანო — პაპი ლეო XI მედიჩი, ალესანდრო მედიჩი, ანა მარია ლუიზა მედიჩი, იპოლიტო მედიჩი, კატერინა მედიჩი, ეკატერინე მედიჩი, კლაუდია მედიჩი, კოზიმო მედიჩი, კოზიმო I მედიჩი, კოზიმო II მედიჩი, კოზიმო III მედიჩი, ლორენცინო მედიჩი, ლორენცო I მედიჩი, ლორენცო II მედიჩი, ლორენცო დი პიერფრანჩესკო მედიჩი, მარია მედიჩი, პიერო I მედიჩი, პიერო II მედიჩი, პიერფრანჩესკო (უფროსი) მედიჩი, პიერფრანჩესკო (უმცროსი) მედიჩი, სალვესტრო მედიჩი, ფრანჩესკო I მედიჩი, ფერდინანდო I მედიჩი, ფერდინანდო II მედიჩი, ჯან გასტონე მედიჩი, ჯოვანი (კონდოტიერი) მედიჩი, ჯოვანი დი ბიკი მედიჩი, ჯოვანი დი კოზიმო მედიჩი, ჯოვანი — პაპი ლეო X მედიჩი, ჯულიანო I მედიჩი, ჯულიანო II მედიჩი, ჯულიო ვიკისაწყობში არის გვერდი თემაზე: მედიჩი (დინასტია) The Medici Archive Project Prince Ottaviano de' Medici:Solving a 417-year-old murder mystery (May 4, 2004) The Moscow Florentine Society Medici Family Tree, featuring portraits and bios of key members of the Medici Dynasty, 1400–1737
ხეკოლა

ხეკოლა, კოლა (ლათ. Cola) — მცენარეთა გვარი ბალბისებრთა ოჯახისა. მარადმწვანე ხეებია. 125-მდე სახეობა გავრცელებულია აფრიკის ტროპიკებში. უფრო გავრცელებული და სასარგებლო სახეობებია მბზინავი კოლა (ლათ. Cola nitida), წაწვეტებულფოთოლა კოლა (ლათ. Cola acuminata), რომლებიც დასავლეთ აფრიკაში, ვესტინდოეთსა და ბრაზილიაში ფართოდაა გავრცელებული კულტურაში. ხეკოლას თესლი (დიამეტრი 3 სმ), რომელიც კოლას კაკლის სახელითაა ცნობილი, დიდი რაოდენობით შეიცავს ალკანოიდ კოფეინს (2,5%), კოლატინს და თეობრომინს (0,05%). იყენებენ მედიცინაში, აგრეთვე „კოკა-კოლასა“ და „პეპსი-კოლას“ დასამზადებლად. ბაშინჯაყელი ნ., ქართული საბჭოთა ენციკლოპედია, ტ. 11, თბ., 1987. — გვ. 456.
Custard Pie

"Custard Pie" — პირველი სიმღერა ინგლისური როკ-ჯგუფ ლედ ზეპელინის მეექვსე ალბომზე Physical Graffiti (1975). სიმღერის ტექსტში რამდენიმე სხვა სიმღერის ელემენტებია გამოყენებული. ესენია "Drop Down Mama" (სლიპი ჯონ ესტესი), "Shake 'Em On Down" (ბუკა უაიტი) და "I Want Some of Your Pie" (ბლაინდ ბოი ფულერი). ისევე, როგორც ლედ ზეპელინის ბევრი სიმღერა, ეს ნომერიც ქალისადმი მიმართვაა. ↑ Larkin, Colin (1997). The Virgin Encyclopedia of Seventies Music. Virgin Books, გვ. 249. ISBN 978-0-7535-0154-2. „Physical Graffiti, a double set, gave full rein to the quartet's diverse interests, with material ranging from compulsive hard rock ('Custard Pie' and 'Sick Again') to pseudo-mystical experimentation ('Kashmir').“  ↑ Linhardt, Alew. (23 June 2004) Top 100 Albums of the 1970s. Pitchfork Media. დაარქივებულია ორიგინალიდან — 31 მაისი 2009. ციტირების თარიღი: 3 February 2014. ↑ Lewis, Dave (1994). The Complete Guide to the Music of Led Zeppelin. Omnibus Press. ISBN 0-7119-3528-9.
აზერბაიჯანის ხიდების სია

ქვემოთ მოცემულია აზერბაიჯანის ძირითადი ხიდების სია: ↑ ნ. კვეზერელი-კოპაძე, "ანტიკური ხანის ორი ხიდი საქართველოში", ძეგლის მეგობარი, №. 27-28, გვ. 37-41, თბ., 1971 წელი. ↑ 2.0 2.1 Khoda-Afarin Bridge. Structurae.net. (ინგლისური) ↑ Construction of interchange in the vicinities of Azizbekov underground station, Baku city. Azerkopru.com. დაარქივებულია ორიგინალიდან — 2013-06-28. ციტირების თარიღი: 2015-11-27. (ინგლისური) ↑ Naxçıvanın «Ümid körpüsü» (Nakhchivan's "Bridge of Hope"). State Customs Committee of the Republic of Azerbaijan. (აზერბაიჯანული) ვიკისაწყობში არის გვერდი თემაზე: აზერბაიჯანის ხიდების სია აზერბაიჯანის ხიდები - ძველი ხიდები (ინგლისური) აზერბაიჯანის ხიდები (ინგლისური)
კრისტოფერ ფრანკე

კრისტოფერ ფრანკე (დ. 6 აპრილი, 1953, ბერლინი) — გერმანელი მუსიკოსი და კომპოზიტორი. 1971–1987 წლებში იყო ელექტრონული ჯგუფ Tangerine Dream-ის წევრი. იგი თავდაპირველად ცნობილი იყო, როგორც დრამერი, თუმცა მოგვიანებით სინთეზატორების გამოყენება დაიწყო. იგი სავარაუდოდ, იყო ერთ-ერთი პირველი მუსიკოსი, რომელმაც სინთეზატორის საკონცერტო გამოსვლებისას გამოყენება დაიწყო. Pacific Coast Highway (1991) Universal Soldier (1992) London Concert (1992) New Music for Films Vol. 1 (1993) The Tommyknockers (1993) Klemania (1993) Raven (1994) Night of the Running Man (1995) Babylon 5 (1995) Perry Rhodan – Pax Terra (1996) The Celestine Prophecy (1996) Tenchi the Movie: Tenchi Muyo! in Love (1996; აგრეთვე 2002) Enchanting Nature (1996) Babylon 5, volume 2: Messages from Earth (1997) Babylon 5: In the Beginning (1997) Babylon 5: Thirdspace (1997) Pacific Blue (1997) Transformation of Mind (1997) Babylon 5: River of Souls (1997) Epic (1999) Babylon 5: Episodic CDs – 24 CDs x 30 minutes per CD (1997–2000) New Music for Films Vol. 2 (2000) The Calling (2000) The Best of Babylon 5 (2001) Music for Films Vol. 3 (2003) CD-R What the Bleep Do We Know!? (2004) Ludwig² – Das Musical (2005) Babylon 5: The Lost Tales (2007) ოფიციალური საიტი კრისტოფერ ფრანკე AllMusic-ზე კრისტოფერ ფრანკე კინოფილმების ინტერნეტ-მონაცემთა ბაზაში ↑ [კრისტოფერ ფრანკე საიტზე Discogs Poland] შეამოწმეთ |url=-ის მნიშვნელობა (დახმარება) (inner sleeve of record two). Tangerine Dream. Jive Electro. 1984. HIP 22.CS1-ის მხარდაჭერა: others (link) ↑ Deutsche Nationalbibliothek Record #130379484 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a>
ეკვადორის გერბი

ეკვადორის გერბი — ეკვადორის ეროვნული სიმბოლო დროშასთან და ჰიმნთან ერთად. თანამედროვე სახე მიიღო 1900 წელს, ხოლო პირველი ეკვადორული გერბი შეიქმნა 1845 წელს. ოვალურ ფარზე გამოსახულია ვულკანი ჩიმბორასო და მდინარე გუაიასი, რომელიც სათავეს მისი კალთებიდან იღებს. მდინარეში მოცურავე გემს ეწოდება ასევე გუაიასი. იგი ააგეს 1841 წელს და გახდა პირველი გემი, რომელიც სამხრეთ ამერიკის სანაპიროზე შეიქმნა. ჩიმბორასოს მთის თავზე გამოსახულია ოქროსფერი მზე და ასტროლოგიური ნიშნები. გვირგვინზე განთავსებული ანდური კონდორი აღნიშნავს ეკვადორის ძალას და სიდიადეს. ფარის ორივე მხარეს განლაგებულია ეკვადორის ორ-ორი დროშა. დაფნა მარცხენა მხარეს აღნიშნავს რესპუბლიკის დიდებას, ხოლო მარჯვენა მხარეს მდებარე პალმის ტოტები მშვიდობას. ფარის ქვემოთ ფასცების კონა აღნიშნავს რესპუბლიკის ღირსებას. Coat of Arms description on the Ecuadorian Government's Webpage დაარქივებული 2006-08-17 საიტზე Wayback Machine. (ესპანური) Ecuadorian historian's Webpage (ესპანური)
ნოლის ბრძოლა (ძვ. წ. 215)

ნოლის ბრძოლა — რომისა და კართაგენის ბრძოლა მეორე პუნიკური ომის პერიოდში. ქალაქ ნოლასთან გამართული სამიდან მეორე ბრძოლა. ჰანიბალმა ძვ. წ. 216 წელს სცადა აეღო ნოლა, რომელსაც იცავდა რომის კონსული მარკუს კლაუდიუს მარცელიუსი, მაგრამ მარცხი განიცადა. მარცელიუსი დარჩა ნოლაში და ზაფხულში თავს დაესხა სამნიუმს, რომელთა მაცხოვრებლებიც ჰანიბალის ხარეზე იყვნენ გადასულები. სამნიტებმა ჰანიბალს ელჩი გაუგზავნეს დახმარების სათხოვნელად. ჰანიბალი დასთანხმდა თხოვნს და გაემართა ნოლისაკენ. თავდაპირველად ჰანიბალი ელჩ ჰანონის მეშცეობით ცდილობდა ნოლის მაცხოვრებელთა გადმობირებას, მაგრამ მათ რომაელებთან დიდი ხნის ნეგობრობა აკავშირებდათ და ჰანიბალის შეთავაზებაზე უარი თქვეს. ჰანიბალმა ალყა შემოარტყა ქალაქს. მარცელიუსმა გადაწყვიტა გამოსავალი ენახა. იგი თავს დაესხა კართაგენელებს და გაიმართა სისხლისმღვრელი ბრძოლა. ბრძოლის დასრულებას ხელი შეუშალა თავსხმა წვიმამ, რომელიც მთელი რამე გრძელდებოდა. სამი დღის შემდეგ ჰანიბალმა თავისი რაზმები გააგზავნა ნოლანელების მიწების გასანადგურებლად. მარცელიუსმა მოამზადა ჯარი, ჰანიბალმაც მიიღო გამოწვევა. ბრძლა რომაელთა სასარგებლოდ წარიმართა. მათ მოახდინეს ზეწოლა კართაგენელებზე და ბანაკისკენ განდევნეს. მარცელიუსმა აქ გასცა უკან დახევის ბრძანება. ჰანიბალმა კი აპულიისკენ დაიხია. ტიტუს ლივიუსის მიხედვით კართაგენელებმა დაკარგეს 5 000 მებრძოლი და 600 ჯარისკაცი ტყვედ ჩავარდა, ხოლო რომაელტა ხარეს ზარალი იყო 1 000 დაღუპული. ტიტუს ლივიუსი, რომის ისტორია ქალაქის დაარსებიდან, წიგნი XXII და XXIII.
Alan's Psychedelic Breakfast

„Alan's Psychedelic Breakfast“ — ინგლისური პროგრესული როკ-ჯგუფ პინკ ფლოიდის მეხუთე და უკანასკნელი კომპოზიცია ალბომიდან Atom Heart Mother. მისი ძირითადი ავტორი ჯგუფის დრამერი ნიკ მეისონია, მაგრამ ავტორებად ჯგუფის ოთხივე წევრია მითითებულია. კომპოზიცია სამი ნაწილისგან შედგება. კომპოზიციაში პინკ ფლოიდის მუსიკა ფონის სახით ჟღერს, ხოლო მათი როუდ-მენეჯერი, ალან სტაილზი (რომელიც Ummagumma გარეკანზე არის გამოსახული) საუბრობს საუზმის შესახებ, პარალელურად მას ამზადებს, მოგვიანებით კი საუზმობს, აგრეთვე იხსენებს ერთ-ერთ საუზმეს ("Breakfast in Los Angeles. Macrobiotic stuff..."). სამ ნაწილს შორის არის შუალედები, რომლებშიც ჟღერს ალანის ბუტბუტი და მისი მოძრაობის ხმები, სხვა ხმაურებით. კომპოზიცია სამჯერ შესრულდა ჯგუფის ბრიტანული ტურნეს დროს, 1970 წელს. დეივიდ გილმორი: „ამ კომპოზიციამ არ მიაღწია იმ ეფექტს, რომლისთვისაც გათვლილი იყო. მან მხოლოდ გვიჩვენა, რისი გაკეთება შეგვეძლო. ეს ჩვენი ერთადერთი შეცდომა იყო. პრაქტიკულად, ერთადერთი უაზრო კომპოზიცია, რომელიც ოდესმე გაგვიკეთებია“. როჯერ უოტერსი: „ყოველთვის ვგრძნობდი, რომ განსხვავება ხმოვან ეფექტებსა და მუსიკას შორის უაზრობაა. შენი საქმეა, გიტარაზე დაუკრავ თუ წყლის ონკანით“. წყლის ხმაური, რომელიც გაისმის კომპოზიციის ბოლოს, ფირფიტაზე უსასრულობამდე ჟღერდა - ფირფიტის ზედაპირზე სპეციალურად არ იყო ამოტვიფრული ნემსისთვის განკუთვნილი მანიშნებელი. ეფექტები ჩაიწერეს ნიკ მეისონის სამზარეულოში. სცენაზე ჯგუფი არ შემოიფარგლებოდა მხოლოდ წინასწარ ჩაწერილი ხმოვანი ეფექტებით და ნამდვილი ფსიქოდელური საუზმის წარდგენა გადაწყვიტა. პირველ ნაწილში, „Rise and Shine“ დეივიდ გილმორი დიდი ხნის განმავლობაში სპეციალური ეფექტით გიტარის ხმას აფერხებდა. მისი დასრულების შემდეგ (აღწერა ეფუძნება ბუტლეგურ ჩანაწერს Alan's Psychedelic Mastertape, რომელიც ჩაწერილია 1970 წლის 22 დეკემბერს) გაისმა ხმა, რომელიც ჩაიდნის სტვენას ჰგავდა. ჯგუფის წევრები სცენაზე, დაბალ მაგიდასთან დასხდნენ და ჩაის სმის დროს მხიარული დიალოგებით და დარბაზთან საუბრით დაკავდნენ. როჯერმა წარმოთქვა: „როგორ ფიქრობთ, შაქარს ჩაიყრის? ის ყველაფერს გადმოყრის თუ კოვზს მაინც აიღებს? თუ ყველაფერს გადმოყრის, მაგრამ უკვე კოვზის დახმარებით?“ ჩანაწერზე დარბაზში სიცილი ისმის. ჯგუფი უბრუნდება ინსტრუმენტებს. უოტერსი და გილმორი ასრულებენ ნაწილ „Sunny Side Up“-ს („Grantchester Meadows“-ის სტილში). ამას კვლავ მოჰყვება ერთგვარი წარმოდგენა - პირდაპირ სცენაზე ამზადებენ ომლეტს, ხოლო დარბაზში გაისმის რადიოწამყვანის საუბრები. დასასრულს მთელი ჯგუფი ასრულებს საბოლოო ნაწილს - „Morning Glory“. ↑ სტრონგი, მარტინ ჩ. (2004). The Great Rock Discography, 7th, Edinburgh: Canongate Books, გვ. 1177. ISBN 1-84195-551-5.  ↑ 2.0 2.1 2.2 2.3 Mabbett, Andy (1995). The Complete Guide to the Music of Pink Floyd. London: Omnibus Press. ISBN 0-7119-4301-X.  ↑ Manning, Toby (2006). „The Albums“, The Rough Guide to Pink Floyd, 1st, London: Rough Guides, გვ. 162. ISBN 1-84353-575-0.  ↑ Manning, Toby (2006). „Set the Controls“, The Rough Guide to Pink Floyd, 1st, London: Rough Guides, გვ. 64. ISBN 1-84353-575-0.
ჰერბერტ კილპინი

ჰერბერტ კილპინი (ინგლ. Herbert Kilpin; დ. 24 იანვარი, 1870 — გ. 22 ოქტომბერი, 1916) — ინგლისელი ფეხბურთელი და მწვრთნელი. ცნობილია იტალიური საფეხბუთო კლუბის მილანის დაარსებით. ჰერბერტ კილპინი დაიბადა 1870 წლის 24 იანვარს ნოტინგემში. მას ჰყავდა 9 და-ძმა. სკოლის დამთავების შემდეგ მუშაობა დაიწყო სამკერვალო ფაბრიკაში. მილანში საფეხბურთო კლუბის დაარსების შესახებ ინფორმაცია 1899 წლის 16 დეკემბერს გაზეთ „გაძეტა დელო სპორტის“ საშუალებით გავრცელდა. გაზეთის საარქივო მასალების მიხედვით, ინიციატივა სამი ადამიანისგან მოდიოდა მილანში ბრიტანული სამკერვალო ფაბრიკის მუშა ჰერბერტ კილპინისგან, ასევე ბრიტანული ტურისტული სააგენტოს თანამშრომელ ელისონისგან და მეწაღე დეივისისგან. იმ პერიოდში იტალიაში ფეხბურთის პოპულარიზაციას სწორედ ინგლისელები ეწეოდნენ. გაზეთში გამოქვეყენებულ ცნობას მილანში მოღვაწე საქმოსნები ნათანი, ბარნეტი და ედვარდსი გამოეხმაურნენ. ეს უკანასკნელი მოგვიანებით მილანის პრეზიდენტად აირჩიეს. 1900 წელს იტალიის ფეხბურთის ფედერაციამ ახალი მილანური კლუბი დაარეგისტრირა სახელწოდებით „მილანის კრიკეტისა და ფეხბურთის კლუბი“. გუნდში ბრიტანელების სიჭარბის გამო სახელწოდებაში მილანი ეწერა ინგლისურად Milan და არა იტალიურად Milano. კლუბის ოფიციალური დასახელება რამდენიმეჯერ შეიცვალა. „მილანის კრიკეტისა და ფეხბურთის კლუბი“ გახდა „მილანის საფეხბურთო კლუბი“, „ბოლოს კი საფეხბურთო ასოციაცია მილანი“ დაერქვა, რაც იტალიურად ასე იწერება - Associazione Calcio Milan (AC MILAN). ოფიციალური საიტი ჰერბერტ კილპინი Twitter-ზე
პინკ ფლოიდის 1970 წლის ტურნე

1970 წლის საკონცერტო ტურნე, გამართული პინკ ფლოიდის მიერ, ძირითადად ცნობილია, როგორც ტურნე Atom Heart Mother, გამართული ალბომის Atom Heart Mother მხარდასაჭერად. მისი მსვლელობისას შესრულდა ალბომის ყველა კომპოზიცია, გარდა "Summer '68"-ის (რომელიც არასოდეს შესრულებულა ცოცხლად). აქ მითითებულია ტიპური სეტლისტი: Astronomy Domine Interstellar Overdrive Set the Controls for the Heart of the Sun A Saucerful of Secrets Cymbaline Green Is the Colour Quicksilver Main Theme Careful with That Axe, Eugene Sysyphus, Parts 1–4 Moonhead (მხოლოდ ორჯერ) Grantchester Meadows Embryo The Violent Sequence Atom Heart Mother If (მხოლოდ ერთხელ) Fat Old Sun Alan's Psychedelic Breakfast Several Species of Small Furry Animals Gathered Together in a Cave and Grooving with a Pict (ნაწილობრივ) Corrosion More Blues Echoes Brain Damage.co.uk Pink Floyd Archives
ალბერტო ძაკერონი

ალბერტო ძაკერონი (იტალ. Alberto Zaccheroni დ. 1 აპრილი, 1953) — იტალიელი მწვრთნელი. თითქმის მთელი კარიერა იტალიურ გუნდებში აქვს გატარებული, მათგან გამოსარჩევია: ლაციო, ინტერი, იუვენტუსი. ასევე იყო იაპონიის ეროვნული ნაკრების მთავარი მწვრთნელი. საუკეთესო წლები გაატარა მილანში სადაც მოიგო იტალიის სერია A. მწვრთნელის პროფილი soccerway.com-ზე
ჰაჩიმ მასტური

ჰაჩიმ მასტური (არაბ. هاشم مستور დ. 15 ივნისი, 1998) — მაროკოელი ფეხბურთელი. თამაშობს ნახევარმცველის პოზიციაზე. ამჟამინდელი კლუბია მალაგა სადაც იჯარის წესით თამაშობს, ეკუთვნის მილანს. ის არის ყველაზე ახალგაზრდა ფეხბურთელი ვისაც მაროკოს ეროვნულ ნაკრებში უთამაშნია. ფეხბურთელის პროფილი soccerway.com-ზე
ალფრედ ედვარდსი

ალფრედ ედვარდსი (ინგლ. Alfred Edwards; დ. 12 ოქტომბერი, 1850 — გ. 4 აპრილი, 1923) — ინგლისელი ბიზნესმენი. ცნობილია როგორც იტალიური საფეხბუთო კლუბის მილანის ერთ-ერთი დამაარსებელი. Alfred Edwards at MagliaRossonera.it (იტალიური)
ნენად საკიჩი

ნენად საკიჩი (სერბ. Ненад Сакић დ. 15 ივნისი, 1971) — სერბი მწვრთნელი და ყოფილი ფეხბურთელი. თამაშობდა მცველის პოზიციაზე. კარიერის დიდი ნაწილი სერბულ გუნდებში აქვს გატარებული, ასევე თამაშობდა იტალიაშიც, სამპდორიასა და ლეჩეში. ამჟამად არის მილანის მთავარი მწვრთნელის ასისტენტი. მწვრთნელის პროფილი soccerway.com-ზე
ნოლის ბრძოლა

ტერმინი ნოლის ბრძოლა შეიძლება აღნიშნავდეს მეორე პუნიკური ომის შემდეგ ბრძოლებს: ნოლის ბრძოლა (ძვ. წ. 216) ნოლის ბრძოლა (ძვ. წ. 215) ნოლის ბრძოლა (ძვ. წ. 214)
ნერეო როკო

ნერეო როკო (იტალ. Nereo Rocco; დ. 20 მაისი, 1912 — გ. 20 თებერვალი, 1979) — იტალიელი ფეხბურთელი და ფეხბურთის მწვრთნელი. თამაშობდა ნახევარმცველის პოზიციაზე. კარიერა იტალიურ გუნდებში აქვს გატარებული, მათგან გამოსარჩევია „ნაპოლი“. მისი სამწვრთნელო კარიერა უფრო შთამბეჭდავია ვიდრე საფეხბურთო რადგან მან „მილანის“ მწვრთნელობისას მოიგო სერია A და ევროპული თასები. მილანი სერია A (2): 1961–62, 1967–68 იტალიის თასი (3): 1971–72, 1972–73, 1976–77 ევროპის თასი (2): 1962–63, 1968–69 უეფა-ს თასების მფლობელთა თასი (2): 1967–68, 1972–73 საკონტინენტთაშორისო თასი (1): 1969 Giuliano Sadar, El Paron — Biografia di Nereo Rocco, LINT Editoriale, Trieste, edizione italiana . ISBN 88-8190-025-4 Quanto ci manca Rocco Nereo Rocco (di Gianni Brera) ↑ The Greatest manager of all time. World Soccer (4 ივლისი, 2013). ციტირების თარიღი: 7 აგვისტო, 2020. ↑ Rocco, Nereo Italian. enciclopediadelcalcio.it. დაარქივებულია ორიგინალიდან — 2020-02-23. ციტირების თარიღი: 7 აგვისტო, 2020. ↑ Nereo Rocco Italian. Storie di Calcio. ციტირების თარიღი: 7 აგვისტო, 2020.